smcproject/ml-wiki-sentences huggingface dataset:
ഐ.പി. ക്യാമറ ഇംഗ്ലീഷ് വിലാസം https://ml.wikipedia.org/wiki/IP_camera ഒരു വയർലെസ് ഐ.പി. ക്യാമറ
പഴയതരം ക്ലോസ്‌ഡ് സർക്യൂട്ട് ക്യാമറകളെ അപേക്ഷിച്ച് ഒട്ടനവധി മേന്മകളുള്ള ക്യാമറാരൂപമാണ് ഐ.പി ക്യാമറ (ഇന്റർനെറ്റ് പ്രോട്ടോക്കോൾ ക്യാമറ) അഥവാ നെറ്റ്ക്യാം .
പേര് സൂചിപ്പിക്കുന്നതു പോലെ ഇന്റർനെറ്റ് പ്രോട്ടോക്കോൾ മുഖേന ഇന്റർനെറ്റിൽ നിന്നോ കമ്പ്യൂട്ടർ ശൃംഖലയിൽ നിന്നോ ഡാറ്റ സ്വീകരിക്കുവാനും അയയ്ക്കാനും ഐ.പി. ക്യാമറയ്ക്ക് സാധിക്കും.
ക്യാമറ ഒരു ഐ.പി. ശൃംഖലയിൽ ബന്ധിപ്പിക്കുകയാണെങ്കിൽ ലോകത്തെവിടെ നിന്നും ഇന്റർനെറ്റ് മുഖേന ക്യാമറയിൽ നിന്നുമുള്ള ദൃശ്യങ്ങൾ വീക്ഷിക്കുവാൻ സാധിക്കുന്നതാണ്‌.
പ്രധാനമായും സുരക്ഷാആവശ്യങ്ങൾക്കാണ് ഐ.പി. ക്യാമറ ഉപയോഗിക്കുന്നത്
ഐ.കെ. ഗുജ്റാൾ
നയതന്ത്രഞ്ജൻ, രാഷ്ട്രീയ നേതാവ്, സ്വാതന്ത്ര്യ സമരസേനാനി എന്നീ നിലകളിൽ പ്രശസ്തനായ ഇന്ത്യയുടെ മുൻ പ്രധാനമന്ത്രിയാണ് ഇന്ദർ കുമാർ ഗുജ്റാൾ എന്നറിയപ്പെടുന്ന ഐ.കെ.ഗുജറാൾ.
(ജീവിതകാലം : 1919-2012) 1997 ഏപ്രിൽ 21 മുതൽ 1998 മാർച്ച് 19 വരെ ഇദ്ദേഹം ഇന്ത്യയുടെ പ്രധാനമന്ത്രിയായിരുന്നു.
പ്രധാനമന്ത്രിയാവുന്നതിന് മുൻപ് ഇന്ദിരഗാന്ധി, വി.പി.സിംഗ്, ദേവഗൗഡ മന്ത്രിസഭകളിൽ പാർലമെൻററി കാര്യം, വാർത്താവിനിമയം, പൊതുമരാമത്ത്, ഭവനനിർമ്മാണം, ആസൂത്രണം, വിദേശകാര്യം തുടങ്ങിയ വകുപ്പുകളിൽ മന്ത്രിയായും പ്രവർത്തിച്ചിട്ടുണ്ട്.
ഇപ്പോഴത്തെ പാക്കിസ്ഥാനിലെ പഞ്ചാബ് പ്രാവിശ്യയായ ജ്ജലം ജില്ലയിലെ ഒരു പഞ്ചാബി ഹിന്ദു ഖാത്രി കുടുംബത്തിൽ അവതാർ നാരായണിൻ്റെയും പുഷ്പ ഗുജറാളിൻ്റെയും മകനായി 1919 ഡിസംബർ 4ന് ജനിച്ചു.
പ്രാഥമിക വിദ്യാഭ്യാസത്തിന് ശേഷം ഡി.എ.വി കോളേജ്, ഹെയ്ലി കോളേജ് ഓഫ് കൊമേഴ്സ്, ഫോർമർ ക്രിസ്ത്യൻ കോളേജ് എന്നിവിടങ്ങളിൽ നിന്ന് ബിരുദം നേടി പഠനം നടത്തുമ്പോൾ തന്നെ വിദ്യാർത്ഥി രാഷ്ട്രീയത്തിൽ സജീവ പ്രവർത്തകനായിരുന്നു.
എ.ഐ.എസ്.എഫിലും ഇന്ത്യൻ കമ്മ്യൂണിസ്റ്റ് പാർട്ടിയിലും ചേർന്ന് സ്വാതന്ത്ര സമരത്തിൽ പങ്കെടുത്തു.
1942-ലെ ക്വിറ്റിന്ത്യ സമരത്തിൽ പങ്കെടുത്തതിനെ തുടർന്ന് ജയിലിലടക്കപ്പെട്ടു.
1964-ൽ കമ്മ്യൂണിസ്റ്റ് പാർട്ടി അഖിലേന്ത്യ അടിസ്ഥാനത്തിൽ രണ്ടായി പിളർന്നതിനെ തുടർന്ന് കോൺഗ്രസ് പാർട്ടിയിൽ ചേർന്നു.
1975-ലെ അടിയന്തരവസ്ഥക്കാലത്ത്
ഇന്ദിര ഗാന്ധി മന്ത്രിസഭയിലെ വാർത്ത വിനിമയ സംപ്രേക്ഷണ വകുപ്പ് മന്ത്രിയായിരുന്ന അദ്ദേഹം പിന്നീട് 1976 മുതൽ 1980 വരെ സോവിയറ്റ് യൂണിയനിൽ ഇന്ത്യൻ അംബാസിഡറായി നിയമിതനായി.
1971-ലെ ലോക്സഭ തിരഞ്ഞെടുപ്പിൽ റായ്ബറേലിൽ നിന്ന് വിജയിച്ച് പ്രധാനമന്ത്രിയായ ഇന്ദിര ഗാന്ധി നേരായ മാർഗങ്ങൾ ഉപയോഗിച്ചല്ല തിരഞ്ഞെടുപ്പ് വിജയിച്ചതെന്ന് അലഹാബാദ് കോടതി വിധിക്കുകയും 1975-ൽ ഇന്ദിരയുടെ തിരഞ്ഞെടുപ്പ് കോടതി അസാധുവാക്കുകയും ചെയ്തു.
ഇതിനെ തുടർന്ന് ഇന്ദിരയുടെ തിരഞ്ഞെടുപ്പ്‌ പ്രചാരണങ്ങളും ജാഥകളും ടി.വി, റേഡിയോ മാധ്യമങ്ങളിലൂടെ രാജ്യമൊട്ടാകെ അറിയിക്കണമെന്ന സഞ്ജയ് ഗാന്ധിയുടെ ആവശ്യം നിരസിച്ചതിനെ തുടർന്ന് പ്രധാനമന്ത്രിയായിരുന്ന ഇന്ദിരഗാന്ധി ഗുജ്റാളിനെ മന്ത്രിസ്ഥാനത്ത് നിന്ന് നീക്കം ചെയ്തു.
1988-ൽ കോൺഗ്രസ് വിട്ട് ജനതാദളിൽ ചേർന്നു.
1989-ലെ വി.പി.സിംഗ് മന്ത്രിസഭയിലെ വിദേശകാര്യ വകുപ്പ് മന്ത്രിയായി.
1991-ൽ പട്നയിൽ നിന്ന് ലോക്സഭയിലേയ്ക്ക് മത്സരിച്ചെങ്കിലും ബൂത്ത് പിടിത്തവും അക്രമണങ്ങൾ മൂലവും തിരഞ്ഞെടുപ്പ് റദ്ദാക്കിയതിനെ തുടർന്ന് 1992-ൽ രാജ്യസഭാംഗമായി തിരഞ്ഞെടുക്കപ്പെട്ടു.
1996-ലെ ദേവഗൗഡ മന്ത്രിസഭയിലും വീണ്ടും വിദേശകാര്യ വകുപ്പ് മന്ത്രിയായി.
വിദേശകാര്യത്തിൽ അയൽ രാജ്യങ്ങളുമായി നല്ല ബന്ധം പുലർത്തണമെന്ന ഗുജറാൾ സിദ്ധാന്തം ആവിഷ്കരിച്ചു.
അയൽ രാജ്യങ്ങളുമായുള്ള അഭിപ്രായ വ്യത്യാസങ്ങൾ പരിഹരിക്കുന്നതിനും ഐക്യത്തിനുമായി ഗുജ്റാൾ അഞ്ച് തത്ത്വങ്ങൾ ആവിഷ്കരിച്ചു.
മറ്റ് രാജ്യങ്ങൾ പോലും ചർച്ച ചെയ്ത ഈ വിദേശനയം ഗുജറാൾ സിദ്ധാന്തമെന്ന പേരിലാണ് അറിയപ്പെടുന്നത്.
വിദേശകാര്യ വകുപ്പ് മന്ത്രിയായിരിക്കെ 1991-ലെ ഗൾഫ് യുദ്ധവേളയിൽ ഇന്ത്യൻ പ്രതിനിധിയായി.
ഇറാഖ് പ്രസിഡൻ്റ് സദ്ദാം ഹുസൈനുമായി നടത്തിയ കൂടിക്കാഴ്ചയിൽ സദ്ദാമിനെ കെട്ടിപ്പിടിച്ചത് ഏറെ വിവാദം സൃഷ്ടിച്ചു.
2002-ലെ ജമ്മു കാശ്മീർ നിയമസഭ തിരഞ്ഞെടുപ്പിൽ വിദേശ നിരീക്ഷകരെ കൊണ്ടുവരണമെന്ന് പറഞ്ഞത് വിവാദമായി പരിണമിച്ചു.
1996-ലെ ഐക്യ മുന്നണി സഖ്യ സർക്കാരിനുള്ള പിന്തുണ കോൺഗ്രസ് പിൻവലിച്ചതോടെ പ്രധാനമന്ത്രിയായിരുന്ന ദേവഗൗഡ രാജിവച്ചു.
ഇടക്കാല തിരഞ്ഞെടുപ്പ് ഒഴിവാക്കുന്നതിനായി കോൺഗ്രസ് പിന്തുണയോടെ ഐ.കെ.ഗുജറാൾ 1997 ഏപ്രിൽ 21ന് പ്രധാനമന്ത്രിയായി സ്ഥാനമേറ്റു.
പ്രധാന പദവികളിൽ 1959-1964 : വൈസ് പ്രസിഡൻറ്, ന്യൂഡൽഹി മുനിസിപ്പൽ കൗൺസിൽ 1960 : പ്രസിഡൻറ് റോട്ടറി ക്ലബ്, ഡൽഹി 1964-1970 : രാജ്യസഭാംഗം, (1) 1970-1976 : രാജ്യസഭാംഗം, (2) 1967-1969 : കേന്ദ്ര പാർലമെൻ്ററി കാര്യ വകുപ്പ് മന്ത്രി 1969-1971 : കേന്ദ്ര വാർത്താവിനിമയ സംപ്രേക്ഷണ വകുപ്പ് മന്ത്രി 1971-1972 : കേന്ദ്ര നഗരവികസനം, ഭവനനിർമ്മാണ വകുപ്പ് മന്ത്രി 1972-1975 : കേന്ദ്ര വാർത്ത വിനിമയ സംപ്രേക്ഷണ വകുപ്പ് മന്ത്രി 1975-1976 : കേന്ദ്ര ആസൂത്രണ വകുപ്പ് മന്ത്രി 1976-1980 : അംബാസിഡർ സോവിയറ്റ് യൂണിയൻ 1989 : ലോക്സഭാംഗം, (1) 1989-1990 : വിദേശകാര്യ വകുപ്പ് മന്ത്രി 1992- 1998 : രാജ്യസഭാംഗം, (3) 1993-1996 : ചെയർമാൻ, കൊമേഴ്സ് ടെക്സ്റ്റൈൽസ് 1996-1997 : വിദേശകാര്യ വകുപ്പ് മന്ത്രി 1997 : 12-മത് ഇന്ത്യൻ പ്രധാനമന്ത്രി 1998 : ലോക്സഭാംഗം, (2) 1999 : സജീവ രാഷ്ട്രീയത്തിൽ നിന്ന് വിരമിച്ചു.
ഇന്ത്യയുടെ പ്രധാനമന്ത്രി
രാഷ്ട്രം സ്വാതന്ത്യത്തിൻ്റെ സുവർണ്ണ ജൂബിലി (50 വർഷം) ആഘോഷിച്ചപ്പോൾ ഐ.കെ.ഗുജറാളായിരുന്നു ഇന്ത്യയുടെ പ്രധാനമന്ത്രി.
ജയിൻ കമ്മീഷൻ റിപ്പോർട്ടിൽ 1991-ലെ രാജീവ് ഗാന്ധി വധത്തിൽ  തമിഴ് തീവ്രവാദി സംഘടനയായിരുന്ന എൽ.ടി.ടി.ഇയ്ക്ക് ഡി.എം.കെ പാർട്ടിയുടെ മൗന പിന്തുണയുണ്ടായിരുന്നു എന്ന പരാമർശം ഉണ്ടായതിനെ തുടർന്ന് മന്ത്രിസഭയിലെ ഡി.എം.കെ മന്ത്രിമാരെ ഒഴിവാക്കാൻ കോൺഗ്രസ് ആവശ്യപ്പെട്ടെങ്കിലും പ്രധാനമന്ത്രിയായിരുന്ന ഗുജ്റാൾ വഴങ്ങിയില്ല.
തുടർന്ന് 1997 നവംബർ 28ന് കോൺഗ്രസ് പിന്തുണ പിൻവലിച്ചു.
പിന്തുണ പിൻവലിച്ചതിനെ തുടർന്ന് ഗുജറാൾ പ്രധാനമന്ത്രി പദം രാജിവച്ചു.
1998 മാർച്ച് 19 വരെ കാവൽ പ്രധാനമന്ത്രിയായി തുടർന്നു.
പഞ്ചാബുകാരനായ ആദ്യത്തെ ഇന്ത്യൻ പ്രധാനമന്ത്രിയും സോവിയറ്റ് യൂണിയനിൽ അംബാസിഡർ ആയ ശേഷം ഇന്ത്യയുടെ പ്രധാനമന്ത്രിയായ ഏക വ്യക്തിയും ഗുജറാൾ തന്നെയാണ്.
മാറ്റേഴ്സ് ഓഫ് ഡിസ്ക്രീഷൻ എന്നാണ് ഐ.കെ.ഗുജറാളിൻ്റെ ആത്മകഥയുടെ പേര്.
എഴുതിയ പുസ്തകങ്ങൾ Matters of Discretion (2011) (Autobiography) Continuity and Change Indians Foreign Policy A Foreign Policy for India സ്വകാര്യ ജീവിതം
പ്രശസ്ത ഉറുദു കവിയത്രിയായിരുന്ന ഷീലയാണ് ഭാര്യ.
നരേഷ്, വിശാൽ എന്നിവർ മക്കളാണ്.
ഹരിയാനയിലെ ഗുരുഗ്രാമിലുള്ള മേതാന്ത ആശുപത്രിയിൽ വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2012 നവംബർ 30ന് 92-മത്തെ വയസിൽ ഐ.കെ.ഗുജറാൾ അന്തരിച്ചു.
സ്മൃതിസ്ഥലിലാണ് ഗുജറാൾ അന്ത്യവിശ്രമം കൊള്ളുന്നത്.
അവലംബം ↑ "Janmabhumi| ഐ.കെ.ഗുജ്‌റാൾ അന്തരിച്ചു" https://www.janmabhumi.in/news/print%20edition/news85706 ↑ "ഐ കെ ഗുജ്റാൾ" https://ml.rankfiles.com/2020/03/i-k-gujral.html?m=1 ↑ "സദ്ദാമിനെ പോലെ പത്ത് ഏകാധിപതികളെ ആലിംഗനം ചെയ്യാൻ തയ്യാറാണ്, അതുകൊണ്ട് ഒരിന്ത്യക്കാരനെങ്കിലും രക്ഷപ്പെടുമെങ്കിൽ; ഗുജ്റാളിനെ ഓർക്കുമ്പോൾ" https://www.asianetnews.com/amp/web-exclusive-magazine/the-gujral-legacy-of-decency-in-politics-a-memoir-by-prashanth-raghuvamsham-q1z3ui ↑ "ഐ.കെ.ഗുജ്‌റാൾ അന്തരിച്ചു" https://punnyabhumi.com/news16050 ↑ https://m.economictimes.com/news/politics-and-nation/former-prime-minister-ik-gujral-dies-at-92/articleshow/17428355.cms ↑ https://www.thehindu.com/news/national/i-k-gujral-cremated-with-full-state-honours/article4153830.ece ↑ https://www.hindustantimes.com/delhi/former-pm-ik-gujral-cremated/story-UZtqU6s3VAUt1h4frF1vGO.html
ഐ.പി. ടി.വി. ഇംഗ്ലീഷ് വിലാസം https://ml.wikipedia.org/wiki/IPTV
ഇൻറർനെറ്റ് പ്രോട്ടോക്കോൾ അനുസരിച്ച് ഡിജിറ്റൽ ടെലിവിഷൻ സേവനമാണ് ഇൻറർനെറ്റ് പ്രോട്ടോക്കോൾ ടെലിവിഷൻ .
സാധാരണ ചാനലുകൾ പോലെ ഒരു ദിശയിലേക്ക് മാത്രമല്ല നേരേമറിച്ച് ടെലിവിഷൻ സംപ്രേഷണം നടത്തുന്ന സ്ഥലത്തേക്കും ആശയവിനിമയം നടത്താൻ ഐ.പി. ടി.വി. അവസരമൊരുക്കുന്നു.
മറ്റൊരു നേട്ടം ഇഷ്ടസമയക്കാഴ്ചയാണ്.
ഐ.പി. ടി.വിയിൽ ഏതു പരിപാടിയും ഏതുസമയത്തും കാണാം.
സേവനദാതാവിൻറെ പക്കലുള്ള ശേഖരത്തിൽ നിന്ന് ഇഷ്ടമുള്ള പരിപാടികൾ ഉപയോക്താവിന് കാണാവുന്നതാണ്.
ഐ.പി. ടി.വി. സേവനം ലഭ്യമാക്കാനായി സെറ്റ്-ടോപ് ബോക്സ് ടിവിക്കോ കംപ്യൂട്ടറിനോ ഒപ്പം ഘടിപ്പിക്കണം.
ഇതിനെ നിയന്ത്രിക്കാനായി ഒരു റിമോർട്ടു കൂടി ലഭിക്കും.
ഇതുപയോഗിച്ചാണ്‌ ചാനലുകൾ മാറ്റുന്നതും വീഡിയോഫയലുകൾ സേവനദാതാവിന്റെ പക്കൽ നിന്നും നമുക്ക് മുന്നിലേക്ക് എത്തുന്നതും.
ബി.എസ്.എൻ.എൽ. മൈ വേ എന്ന വാണിജ്യ നാമത്തിലാണ് ഐ.പി. ടി.വി. സേവനം ലഭ്യമാക്കുന്നത്.
റിലയൻസ് , ഭാരതി എയർടെൽ എന്നീ സ്വകാര്യ സംരംഭകരും ഐ.പി. ടി.വി. സേവനം നൽകുന്നുണ്ട്.
ഐ.പി. ടി.വി. സേവനം മൂന്ന് തരത്തിലുണ്ട്.
ലൈവ് ടെലിവിഷൻ, ടൈം ഷിഫ്റ്റഡ് പ്രോഗ്രാമിങ്, വീഡിയോ ഓൺ ഡിമാൻഡ് .
എ.ബി.സിയുടെ വേൾഡ് ന്യൂസ് നൌ എന്ന് ടെലിവിഷൻ പരിപാടിയാണ് ആദ്യമായി ഇന്റർനെറ്റിലൂടെ പ്രക്ഷേപണം ചെയ്തത്.
1994 ലായിരുന്നു ഇത്.
ഘടന വീഡിയോ സർവർ ഘടന
സേവനദാതാവിൻറെ ശൃംഖലയുടെ ഘടന അനുസരിച്ച് രണ്ടു തരത്തിലുള്ള വീഡിയോ സർവർ ഉണ്ട്.
കേന്ദ്രീകൃതവും ഡിസ്ട്രിബ്യൂട്ടഡും.
കേന്ദ്രീകൃത രീതിയാണ് മാനേജ് ചെയ്യാനെളുപ്പം.
ഇവിടെ കേന്ദ്രീകൃത സർവ്വറിലാണ് വീഡിയോ സംഭരിക്കുന്നത്.
ചെറിയ രീതിയിലുള്ള വീഡിയോ ഓൺ ഡിമാൻഡ് സേവനങ്ങൾക്ക് ഈ രീതി വളരെ അനുയോജ്യമാണ്.
അടിസ്ഥാനടെലിഫോൺ സേവനം ലഭ്യമാകുന്ന കമ്പികളിലൂടെ ഇന്റെർനെറ്റ് പ്രോട്ടോക്കോൾ അനുസരിച്ച് നൽകുന്ന ടെലിവിഷൻ സേവനമാണ്‌ ഐ.പി. ടി.വി. ഇന്റെർനെറ്റ് പ്രോട്ടോക്കോൾ ടെലിവിഷൻ എന്നാണ്‌ പൂർണ രൂപം.
ഒരൊറ്റ ചെമ്പ്കമ്പി ലിങ്കിലൂടെ ടെലിഫോൺ(VoIP),ടെലിവിഷൻ(ipTV),സിനിമാ ഡോക്യൂമെന്ററി(video on Demand) എന്നിവക്കൊപ്പം ഇന്റെർനെറ്റും ലഭിക്കുന്നു.
സാധാരണ ചാനലുകൾ പോലെ ഒരു ദിശയിലേക്ക് മാത്രമല്ല നേരേമറിച്ച് ടി.വി. സംപ്രേഷണം നടത്തുന്ന സ്ഥലത്തേക്കും ആശയവിനിമയം നടത്താൻ ഐ.പി. ടി.വി. അവസരമൊരുക്കുന്നു.
മറ്റൊരു നേട്ടം ഇഷ്ട്ടസമയകാഴ്ച്ചയാണ്‌.
സാധാരണയായി ടെലിവിഷൻ പരിപാടികൾ നേരിട്ട് (ലൈവ്) ആയാണ്‌ ആസ്വദിക്കുന്നത്.
എന്നാൽ ഐ.പി. ടി.വി.യിൽ സംപ്രേഷണം ചെയ്തുകഴിഞ്ഞ ഏതുപരിപാടിയും ഏതുസമയത്തും കാണാം.
സേവനദാതാവിന്റെ പക്കലുള്ള സിനിമ,ഡോക്യൂമെന്ററി എന്ന ശേഖരത്തിൽ നിന്ന് ഉപയോക്താവിന്റെ ഇഷ്ട്ടത്തിനനുസരിച്ച് ആസ്വാദനമാകാം.
ഗാർഹിക ശൃംഖല പ്രോട്ടോക്കോളുകൾ
പേഴ്സണൽ കംപ്യൂട്ടർ അല്ലെങ്കിൽ സെറ്റ്-ടോപ് ബോക്സ് ഘടിപ്പിച്ച ടെലിവിഷൻ എന്നിവ ഐ.പി. ടി.വി. കാണുന്നതിന് അത്യാവശ്യമാണ്.
എംപെഗ്-2 അല്ലെങ്കിൽ എംപെഗ്-4 സാങ്കേതികതയിലാണ് വീഡിയോ കംപ്രസ്സ് ചെയ്യുന്നത്.
എന്നിട്ട് വീഡിയോ എംപെഗ് ട്രാൻസ്പോർട്ട് സ്ട്രീമിലേക്ക് അയ്ക്കുന്നു.
ഇവിടെ നിന്നും ലൈവ് ടിവിയിലേക്ക് ഐ.പി. മൾട്ടികാസ്റ്റ് വഴിയും വീഡിയോ ഓൺ ഡിമാൻഡ് സേവനത്തിലേക്ക് ഐ.പി. യൂണികാസ്റ്റ് വഴിയും വീഡിയോ വിതരണം ചെയ്യുന്നു.
ഒരേ സമയം വിവിധ കംപ്യൂട്ടറുകളിലേക്ക് വിവരം കൈമാറാനുപയോഗിക്കുന്ന രീതിയാണ് ഐ.പി. യൂണികാസ്റ്റ്.
മാനക-അടിസ്ഥാന ഐപി ടിവിയിൽ താഴെപ്പറയുന്ന പ്രോട്ടോക്കോളുകൾ ഉപയോഗിക്കുന്നു.
ലൈവ് ടിവി ഐ.ജി.എം.പി. പതിപ്പ് 2 അല്ലെങ്കിൽ ഐ.ജി.എം.പി. പതിപ്പ് 3 മൾട്ടിചാനൽ സ്ട്രീമുമായി (ചാനൽ) ബന്ധിപ്പിക്കുന്നതിനും മാറ്റുന്നതിനും ഉപയോഗിക്കുന്നു.
വീഡിയോ ഓൺ ഡിമാൻഡ് റിയൽ ടൈം സ്ട്രീമിങ് പ്രോട്ടോക്കോൾ ഉപയോഗിക്കുന്നു.
ഐ.പി. ടി.വി. സാറ്റലൈറ്റ് മുഖേന ഇതു കാണുക ഗ്രിഡ് കാസ്റ്റിങ് ഇൻറർനെറ്റ് ടെലിവിഷൻ വെബ്‌കാസ്റ്റ് വെബ് ടെലിവിഷൻ അവലംബം Securing Converged IP Networks, Tyson Macaulay, Auerbach 2006 ( ISBN 0849375800 ) "Does Video Delivered Over A Telephone Network Require A Cable Franchise?"
AEI-Brookings Joint Center for Regulatory Studies പുറം കണ്ണികൾ സ്വതന്ത്ര ഐപി ടിവി ഫോറം ITU IPTV Focus Group Archived 2008-11-26 at the Wayback Machine .
An Introduction to IPTV IPTV over IMS Archived 2013-07-23 at the Wayback Machine .
Assuring Quality of Experience for IPTV Archived 2009-01-06 at the Wayback Machine .
key challenges and solution approaches for service control and assurance HbbTV website
ഐ.പി. പോൾ
തൃശ്ശൂർ മുനിസിപ്പൽ കോർപ്പറേഷന്റെ നാലാമത് മേയർ ആയിരുന്നു ഐ.പി. പോൾ.
2010ലാണ് ഇദ്ദേഹം മേയറായി ചുമതലയേറ്റത്.
ഇന്ത്യൻ നാഷണൽ കോൺഗ്രസ്സിന്റെ സ്ഥാനാർത്ഥിയായി കാളത്തോട് ഡിവിഷനിൽ നിന്നാണ് തിരഞ്ഞെടുക്കപ്പെട്ടത്.
ഐ.ഒ.എസ്. ഇംഗ്ലീഷ് വിലാസം https://ml.wikipedia.org/wiki/IOS
ആപ്പിളിന്റെ മൊബൈൽ ഓപ്പറേറ്റിംഗ് സിസ്റ്റമാണ് ഐഒഎസ് (ജൂൺ 2010 വരെ ഐഫോൺ ഒഎസ് എന്ന് അറിയപ്പെട്ടിരുന്നു) .
ഇതു ഐഫോൺ , ഐപോഡ് ടച്ച് , ഐപാഡ് , ആപ്പിൾ ടി.വി. എന്നീ ആപ്പിൾ ഉപകരണങ്ങളിൽ ഉപയോഗിക്കുന്നു.
ആപ്പിൾ ഐഒഎസ് ആപ്പിളിന്റെ ഹാർഡ്‌വെയറുകളിൽ ഉപയോഗിയ്‌ക്കാൻ മാത്രം ലൈസൻസ് ചെയ്തിട്ടുള്ള ഓപ്പറേറ്റിങ്ങ് സിസ്റ്റം ആണ്.
ഐഫോൺ, ഐപോഡ് ടച്ച് എന്നിവയുൾപ്പെടെ കമ്പനിയുടെ പല മൊബൈൽ ഉപകരണങ്ങളും പ്രവർത്തിപ്പിക്കുന്നത് ഓപ്പറേറ്റിംഗ് സിസ്റ്റമാണ്; 2019-ൽ ഐപാഡ്ഒഎസ്(iPadOS) അവതരിപ്പിക്കുന്നതുവരെ ഐപാഡുകളിൽ പ്രവർത്തിക്കുന്ന പതിപ്പുകളും ഈ പദത്തിൽ ഉൾപ്പെടുത്തിയിരുന്നു.
ആൻഡ്രോയിഡിന് ശേഷം ലോകത്ത് ഏറ്റവുമധികം ഇൻസ്റ്റാൾ ചെയ്ത മൊബൈൽ ഓപ്പറേറ്റിംഗ് സിസ്റ്റമാണിത്.
ആപ്പിൾ നിർമ്മിച്ച മറ്റ് മൂന്ന് ഓപ്പറേറ്റിംഗ് സിസ്റ്റങ്ങളുടെ അടിസ്ഥാനമാണിത്: ഐപാഡ്ഒഎസ്, ടിവിഒഎസ്(tvOS), വാച്ച്ഒഎസ് (watchOS).
ഇതിന്റെ ചില ഭാഗങ്ങൾ ആപ്പിൾ പബ്ലിക് സോഴ്‌സ് ലൈസൻസിനും മറ്റ് ലൈസൻസുകൾക്കും കീഴിലുള്ള ഓപ്പൺ സോഴ്‌സ് ആണെങ്കിലും ഇത് പ്രൊപ്രൈറ്ററി സോഫ്‌റ്റ്‌വെയറാണ്.
ആദ്യ തലമുറ ഐഫോണിനായി 2007-ൽ അനാച്ഛാദനം ചെയ്‌തു, ഐപോഡ് ടച്ച് (സെപ്റ്റംബർ 2007), ഐപാഡ് (അവതരിപ്പിച്ചത്: ജനുവരി 2010; ലഭ്യത: ഏപ്രിൽ 2010.) തുടങ്ങിയ മറ്റ് ആപ്പിൾ ഉപകരണങ്ങളെ പിന്തുണയ്ക്കുന്നതിനായി ഐഒഎസ് വിപുലീകരിച്ചു.
ആപ്പ് സ്റ്റോറിൽ 2.1 ദശലക്ഷത്തിലധികം  ഐഒഎസ് ആപ്ലിക്കേഷനുകൾ ലഭ്യമാണ്, അവയിൽ 1 ദശലക്ഷം ആപ്പുകളും ഐപാഡുകൾക്ക് വേണ്ടിയുള്ളതാണ്.
ഈ മൊബൈൽ ആപ്പുകൾ 130 ബില്യണിലധികം തവണ ഡൗൺലോഡ് ചെയ്യപ്പെട്ടു.
ഐഒഎസിന്റെ പ്രധാന പതിപ്പുകൾ വർഷം തോറും പുറത്തിറങ്ങുന്നു.
നിലവിലെ സ്ഥിരതയുള്ള പതിപ്പ്, ഐഒഎസ് 15, 2021 സെപ്റ്റംബർ 20-ന് പൊതുജനങ്ങൾക്കായി പുറത്തിറക്കി.
ചരിത്രം ആദ്യത്തെ iOS ലോഗോടൈപ്പ് (2010–2013), മൈരിയഡ് പ്രോ സെമിബോൾഡ് ഫോണ്ട് ഉപയോഗിക്കുന്നു രണ്ടാമത്തെ ഐഒഎസ് ലോഗോടൈപ്പ് (2013–2017), മൈരിയഡ് പ്രോ ലൈറ്റ് ഫോണ്ട് ഉപയോഗിക്കുന്നു മൂന്നാമത്തെ ഐഒഎസ് ലോഗോടൈപ്പ് (2017–ഇപ്പോൾ വരെ), സാൻ ഫ്രാൻസിസ്കോ സെമിബോൾഡ് ഫോണ്ട് ഉപയോഗിക്കുന്നു
2005-ൽ, സ്റ്റീവ് ജോബ്‌സ് ഐഫോൺ ആസൂത്രണം ചെയ്യാൻ തുടങ്ങിയപ്പോൾ, ഒന്നുകിൽ "എഞ്ചിനീയറിംഗിന്റെ ഇതിഹാസമായ മാക് ചുരുക്കുക അല്ലെങ്കിൽ ഐപോഡ് വലുതാക്കുക" എന്നൊരു ഓപ്ഷൻ ഉണ്ടായിരുന്നു.
സ്കോട്ട് ഫോർസ്റ്റാൾ, ടോണി ഫാഡെൽ എന്നിവരുടെ നേതൃത്വത്തിലുള്ള മാക്കിന്റോഷ്, ഐപോഡ് ടീമുകൾ പരസ്പരം മത്സരിച്ചു, ഒരു ആന്തരിക മത്സരത്തിൽ, ഐഫോൺ ഒഎസ് സൃഷ്ടിച്ച് ഫോർസ്റ്റാൾ വിജയിച്ചു.
ഈ തീരുമാനം മൂന്നാം കക്ഷി ഡെവലപ്പർമാർക്കുള്ള ഒരു പ്ലാറ്റ്‌ഫോമായി മാറുന്നതിന് ഐഫോണിന്റെ വിജയം മൂലം സാധിച്ചു: മാക് ഡെസ്‌ക്‌ടോപ്പ് ഓപ്പറേറ്റിംഗ് സിസ്റ്റം ഉപയോഗിക്കുന്ന നിരവധി മൂന്നാം കക്ഷി മാക് ഡെവലപ്പർമാരെ ഐഫോണിനായി കുറഞ്ഞ റീട്രെയിനിംഗോടെ സോഫ്റ്റ്‌വെയർ എഴുതാൻ അനുവദിച്ചു.
പ്രോഗ്രാമർമാർക്കായി ഐഫോൺ ആപ്പുകൾ നിർമ്മിക്കുന്നതിനുള്ള ഒരു സോഫ്റ്റ്‌വെയർ ഡെവലപ്‌മെന്റ് കിറ്റും ഐട്യൂണ്സിനുള്ളിൽ ഒരു ആപ്പ് സ്റ്റോറും സൃഷ്‌ടിക്കുന്നതിന്റെ ഉത്തരവാദിത്തവും ഫോർസ്റ്റാളിനായിരുന്നു.
ക്ലാർക്ക് ആർട്ട് ഇൻസ്റ്റിറ്റ്യൂട്ട്
സ്റ്റെർലിംഗ് ആൻഡ് ഫ്രാൻസിൻ ക്ലാർക്ക് ആർട്ട് ഇൻസ്റ്റിറ്റ്യൂട്ട് , (സാധാരണയായി ക്ലാർക്ക് എന്നറിയപ്പെടുന്നു) അമേരിക്കൻ ഐക്യനാടുകളിലെ മസാച്യുസെറ്റ്‌സിലെ വില്യംസ്‌ടൗണിൽ സ്ഥിതി ചെയ്യുന്ന ഒരു ആർട്ട് മ്യൂസിയവും ഗവേഷണ സ്ഥാപനവുമാണ്.
അതിന്റെ ശേഖരത്തിൽ പതിനാലാം നൂറ്റാണ്ട് മുതൽ ഇരുപതാം നൂറ്റാണ്ടിന്റെ പ്രാരംഭം വരെയുള്ള യൂറോപ്യൻ, അമേരിക്കൻ പെയിന്റിംഗുകൾ, ശിൽപങ്ങൾ, പ്രിന്റുകൾ, ഡ്രോയിംഗുകൾ, ഫോട്ടോഗ്രാഫുകൾ, അലങ്കാര കലകൾ എന്നിവ ഉൾപ്പെടുന്നു.
ക്ലാർക്ക്, മസാച്യുസെറ്റ്‌സ് മ്യൂസിയം ഓഫ് കണ്ടംപററി ആർട്ട് (MASS MoCA), വില്യംസ് കോളേജ് മ്യൂസിയം ഓഫ് ആർട്ട് (WCMA) എന്നിവയുമായിച്ചേർന്ന് ബെർക്‌ഷെയറിലെ  ആർട്ട് മ്യൂസിയ ത്രയം രൂപീകരിക്കുന്നു.
ഗവേഷണത്തിനും ഉന്നത പഠനത്തിനുമുള്ള ഒരു കേന്ദ്രമായും ഈ സ്ഥാപനം പ്രവർത്തിക്കുന്നു.
ഫെലോഷിപ്പ് പ്രോഗ്രാമുകളളും, കല, ചരിത്രം എന്നിവയിലെ വില്യംസ് കോളേജ് ഗ്രാജുവേറ്റ് പ്രോഗ്രാമും ഉൾപ്പെടുന്ന വിവിധ ഗവേഷണ, അക്കാദമിക് പ്രോഗ്രാമുകളുടെ ആസ്ഥാനമാണിത്.
പ്രതിവർഷം 200,000 ആളുകൾ ഈ സ്ഥാപനം സന്ദർശിക്കുന്നു.
ക്ലാർക്ക്സ് പോയിന്റ്, അലാസ്ക
ക്ലാർക്ക്സ് പോയിന്റ് , ഡില്ലിംഘാം സെൻസസ് മേഖലയിലുൾപ്പെട്ട അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ഒരു പട്ടണമാണ്.
2010 ലെ സെൻസസ് അനുസരിച്ച ഇവിടുത്തെ ജനസംഖ്യ 62 ആയിരുന്നു.
ക്ലാർക്ക്സ് പോയിന്റിന്റെ അക്ഷാംശ രേഖാംശങ്ങൾ 58°49′57″N 158°33′09″W ﻿ / ﻿ 58.832560°N 158.552542°W ﻿ / 58.832560; -158.552542 .
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ, കണക്കുകൾ പ്രകാരം ഈ പട്ടണത്തിൻറെ ആകെവിസ്തൃതി 4.1 ചതുരശ്ര മൈലാണ് (11 ചതുരശ്ര കിലോമീറ്റർ) ആണ്, അതിൽ 3.1 ചതുരശ്ര മൈൽ (8.0 ചതുരശ്ര കിലോമീറ്റർ) പ്രദേശം  കരഭാഗവും ബാക്കി 0.9 ചതുരശ്ര മൈൽ (2.3 ചതുരശ്ര കിലോമീറ്റർ) പ്രദേശം (22.66 ശതമാനം) വെള്ളവും കൂടി ഉൾപ്പെട്ടതാണ്.
അവലംബം ↑ ↑ ↑ 1 2 ↑
ക്ലാൻ മക്വീൻ ഇംഗ്ലീഷ് വിലാസം https://ml.wikipedia.org/wiki/Clan_Macqueen
മലമ്പ്രദേശത്തുള്ള ഒരു സ്കോട്ടിഷ് വംശവും ചാത്തൻ കോൺഫെഡറേഷനിലെ അംഗവുമാണ് ക്ലാൻ മക്വീൻ .
ഈ വംശത്തിന് നിലവിൽ ഒരു തലവൻ ഇല്ല.
അതിനാൽ ഒരു സായുധ വംശമായി ഇതിനെ കണക്കാക്കപ്പെടുന്നു.
മാക് ക്വീൻ എന്ന പേര് ചിലപ്പോൾ മാക്‌സ്വീൻ എന്നും നൽകാറുണ്ട്.
അതായത് സ്വീൻ ന്റെ മകൻ എന്നാണ്.
അയർലണ്ടിലെ ഉന്നത രാജാക്കന്മാരുമായി ബന്ധമുള്ള ക്ലാൻ ഡൊണാൾഡിന്റെ അതേ വംശപരമ്പരയാണ് മാക്വീൻസ് എന്ന് ആരോപിക്കപ്പെടുന്നു.
ക്ലാൻ മക്‌ഡൊണാൾഡ് ഓഫ് ക്ലാൻ റണാൾഡിന്റെ തലവന്റെ മകൾക്ക് മാക്വീൻസ് കാവൽക്കാരനെ നൽകിയിരുന്നതായി പറയപ്പെടുന്നു.
അവൾ മക്കിന്റോഷ് വംശത്തിന്റെ തലവനെ വിവാഹം കഴിച്ചു.
മക്കിന്റോഷ് വംശജരും ചാത്തൻ കോൺഫെഡറേഷന്റെ തലവന്മാരായിരുന്നു.
അതിനാൽ മക്വീൻസ് ഫൈൻഡ്‌ഹോണിന് ചുറ്റും താമസിക്കുകയും ക്ലാൻ ചാത്തന്റെ കോൺഫെഡറേഷന്റെ ഭാഗമാവുകയും ചെയ്തു.
ക്ലാൻ റെവൻ എന്നാണ് ക്ലാൻ മാക്വീൻ അന്ന് അറിയപ്പെട്ടിരുന്നത് .
മേധാവികൾ കോറിബറോയിലെ വലിയ എസ്റ്റേറ്റ് ഉടമ ആയിത്തീർന്നു.
മക്‌ഡൊണാൾഡ്‌സിനെ പിന്തുണയ്ക്കുന്നവർക്കിടയിൽ അവർ വളരെ ബഹുമാനിക്കപ്പെട്ടു.
ക്ലിക്‌‌ ബെയ്റ്റ്
വായനക്കാരെ തെറ്റിദ്ധരിപ്പിക്കുന്ന വിധത്തിലുള്ള തലക്കെട്ടുകളും ചിത്രങ്ങളും മറ്റുമുപയോഗിച്ചുകൊണ്ട് വെബ് ലിങ്കുകൾ തുറപ്പിക്കുവാൻ ഉപയൊഗപ്പെടുത്തുന്ന തന്ത്രത്തെയാ‌ണ്‌ ക്ലിക് ബെയ്റ്റ് എന്ന് അറിയപ്പെടുന്നത്.
വായനക്കാരുടെ സ്വാഭാവികമായുള്ള ആകാംഷ ഇവിടെ ചൂഷണം ചെയ്യപ്പെടുന്നു.
സോഷ്യൽ മീഡിയയിലൂടെയും മറ്റും വെബ് ഉള്ളടക്കങ്ങൾ വളരെപ്പെട്ടെന്ന് പ്രചരിപ്പിക്കാനും വെബ് സൈറ്റുകളുടെ ട്രാഫിക് വർദ്ധിപ്പിക്കാനും ഇത് പരക്കെ ഉപയോഗപ്പെടുത്തുന്നു.
ഇന്റർനെറ്റിന്റെ ആവിർഭാവത്തിനു മുൻപു തന്നെ മഞ്ഞപ്പത്രങ്ങൾ എന്ന പേരിൽ പ്രശസ്തമായ പത്രങ്ങൾ വായനക്കാരെ ആകർഷിക്കുന്നതിനു ഉപയോഗിക്കുന്ന അതേ തത്രങ്ങളുടെ ഒരു ഓ‌ൺലൈൻ രൂപമാ‌ണ്‌ ക്ലിക് ബൈറ്റ്.
മിക്കപ്പോഴും തലക്കെട്ടുകളും അതിനോട് ചേർന്ന ചിത്രങ്ങളും ഉള്ളടക്കത്തോട് അത്രയധികം ബന്ധമുള്ളവയല്ലാത്തതിനാലും വായനക്കാരിൽ മുഷിച്ചിൽ ഉളവാക്കുന്ന ഒന്നായതിനാലും ക്ലിക് ബെയ്റ്റ് വലിയ തൊതിലുള്ള വിമർശനങ്ങൾക്ക് പാത്രമാവുകയും അതിലെ അധാർമ്മികത ചോദ്യം ചെയ്യപ്പെട്ടുകൊണ്ടിരിക്കുകയും ചെയ്യുന്നു.
താല്കാലികമായ ഒരു ലാഭം ഉണ്ടാക്കുമെങ്കിലും വെബ് ഉള്ളടക്കങ്ങളുടെയും ക്ലിക് ബെയ്റ്റ് പ്രോത്സാഹിപ്പിക്കുന്ന വെബ് സൈറ്റുകളുടെയും വിശ്വാസ്യത ഇതുമൂലം തകരുന്നു.
ക്ലാസ്‌മേറ്റ്സ് ഇംഗ്ലീഷ് വിലാസം https://ml.wikipedia.org/wiki/Classmates_(2006_film)
ലാൽ ജോസ് സംവിധാനം ചെയ്ത്, 2006 ൽ പുറത്തിറങ്ങിയ മലയാളചലച്ചിത്രമാണ് ക്ലാസ്മേറ്റ്സ് .
90-കളുടെ ആരംഭത്തിലെ കാമ്പസിന്റെ പശ്ചാത്തലത്തിലുള്ള കഥയാണ് ഈ ചിത്രത്തിൻറേത്.
ചിത്രത്തിന്റെ കഥയും തിരക്കഥയും ജെയിംസ് ആൽബർട്ടിന്റേതാണ്‌ .
ഗാനരചന: വയലാർ ശരത് ചന്ദ്രവർമ്മ , സംഗീതം: അലക്സ് പോൾ .
സിനിമയുടെ റിലീസോടെ, പൂർവ്വ വിദ്യാർത്ഥി മീറ്റിംഗുകൾ എന്ന ആശയം കേരളത്തിൽ പ്രചാരത്തിലായി.
പൂർവ്വ വിദ്യാർത്ഥികളെ പരസ്പരം സമ്പർക്കം പുലർത്താൻ സഹായിക്കുന്നതിനായി സ്കൂളുകളും കോളേജുകളും അത്തരം ഒത്തുചേരലുകൾ സംഘടിപ്പിക്കാൻ തുടങ്ങി.
ഈ ചിത്രം ഇപ്പോൾ മലയാള സിനിമയിലെ ഒരു ക്ലാസിക് ആയി കണക്കാക്കപ്പെടുന്നു.
അഭിനേതാക്കൾ പൃഥ്വിരാജ് - സുകുമാരൻ നരേൻ - മുരളി ഇന്ദ്രജിത്ത് - പയസ് ജയസൂര്യ - സതീശൻ കഞ്ഞിക്കുഴി സുകുമാരി കാവ്യാ മാധവൻ - താര രാധിക - റസിയ ബാലചന്ദ്രമേനോൻ - അയ്യർ സാർ ശോഭ - ലക്ഷ്മി ജഗതി ശ്രീകുമാർ - എസ്തപ്പാനച്ചൻ സുരാജ് വെഞ്ഞാറമൂട് - ഔസേപ്പ് വിജീഷ് - വാല് വാസു അനൂപ് ചന്ദ്രൻ - പഴംതുണി കോശി അനിൽ മുരളി - സബ് ഇൻസ്പെക്ടർ വി കെ ശ്രീരാമൻ ജെ പള്ളശ്ശേരി - കോളേജ് പ്രിൻസിപ്പൽ അവലംബം ↑ ↑
ക്ലാർക്കിയ ഇംഗ്ലീഷ് വിലാസം https://ml.wikipedia.org/wiki/Clarkia
ഒനാഗ്രേസി കുടുംബത്തിലെ സപുഷ്പികളുടെ ഒരു ജനുസാണ് ക്ലാർക്കിയ.
40 ഓളം ഇനങ്ങൾ ഇപ്പോൾ ക്ലാർക്കിയയിൽ തരംതിരിച്ചിട്ടുണ്ട്.
ഏതാണ്ട് എല്ലാം സ്പീഷീസുകളും പടിഞ്ഞാറൻ വടക്കേ അമേരിക്കയിൽ നിന്നുളളവയാണ്.
ഒരു സ്പീഷീസ് (ക്ലർക്കിയ ടെനെല്ല) ദക്ഷിണ അമേരിക്കയിൽ നിന്നുള്ളതാണ്.
ക്ലാർക്കിയകൾ സാധാരണയായി വാർഷിക സസ്യങ്ങളാണ്, 1.5 മീറ്ററിൽ താഴെ ഉയരത്തിൽ വളരുന്നു.
ചെറുതും ലഘുപത്രവുമായ ഇലകൾക്ക് ഇവയുടെ സ്പീഷീസുകളെ ആശ്രയിച്ച് 1 മുതൽ 10 സെന്റിമീറ്റർ വരെ നീളമുണ്ട്.
അവയുടെ പൂക്കൾക്ക് നാല് വിദളങ്ങളും നാല് ദളങ്ങളും കാണപ്പെടുന്നു.
ജനുസ്സിലെ നിരവധി അംഗങ്ങളെ ചിലപ്പോൾ "ഗോഡെഷ്യ" എന്ന പൊതുനാമത്തിൽ വിളിക്കാറുണ്ട്.
അതിൽ ക്ലാർക്കിയ അമിയോന, ക്ലാർക്കിയ അഫിനിസ് , ക്ലാർക്കിയ ലസ്സെനെൻസിസ് (ലാസൻ ഗോഡെഷ്യ) എന്നിവ ഉൾപ്പെടുന്നു.
കാരണം, മുമ്പ് ഗോഡെഷ്യ എന്ന ജനുസ്സിൽ ഇവയെ തരംതിരിച്ചിരുന്നു.
ക്ലാർക്കിയ ജനുസ്സിലേക്ക് അതിലെ അംഗങ്ങൾ ലയിപ്പിച്ചതിനാൽ ഈ ജനുസ് അംഗീകരിക്കപ്പെട്ടില്ല.
പഴയ സ്രോതസ്സുകൾ ഇപ്പോഴും ഗോഡെഷ്യയെ ഒരു ജനുസ്സായി കാണുന്നു.
പര്യവേക്ഷകനായ ക്യാപ്റ്റൻ വില്യം ക്ലാർക്കിന്റെ ബഹുമാനാർത്ഥം ഈ ജനുസിന് ഈ പേര് നൽകുകയുണ്ടായി.
റോയൽ നേവിക്ക് ഒരു ഫ്ലവർ ക്ലാസ് കോർ‌വെറ്റ് ആയ എച്ച്‌എം‌എസ് ക്ലാർക്കിയ എന്ന യുദ്ധക്കപ്പൽ ഉണ്ടായിരുന്നു.
സ്പീഷിസ്
തിരഞ്ഞെടുത്ത ഇനം: Clarkia affinis Clarkia amoena (Farewell to Spring) Clarkia arcuata Clarkia australis Clarkia biloba Clarkia borealis Clarkia bottae Clarkia breweri Clarkia concinna Clarkia cylindrica Clarkia davyi Clarkia delicata Clarkia dudleyana Clarkia epilobioides Clarkia exilis Clarkia franciscana Clarkia gracilis Clarkia heterandra Clarkia imbricata Clarkia jolonensis Clarkia lassenensis Clarkia lewisii Clarkia lingulata Clarkia mildrediae Clarkia modesta Clarkia mosquinii Clarkia prostrata Clarkia pulchella Clarkia purpurea Clarkia rhomboidea Clarkia rostrata Clarkia rubicunda Clarkia similis Clarkia speciosa Clarkia springvillensis Clarkia stellata Clarkia tembloriensis Clarkia tenella Clarkia unguiculata (Mountain Garland; syn. C. elegans ) Clarkia virgata Clarkia williamsonii Clarkia xantiana ബാഹ്യ ലിങ്കുകൾ Clarkia എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Media related to Category: Clarkia at Wikimedia Commons Jepson Manual treatment of the genus
ക്ലാർവ്വെൻ അണക്കെട്ട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Claerwen
ലണ്ടനിലെ ബർമിങ്ഹാമിനു വേണ്ട ജലമെത്തിക്കാനായി നിർമ്മിച്ച അണക്കെട്ടാണ് ക്ലാർവെൻ അണക്കെട്ട്.
210 അടിയാണ് ഉയരം.
1066 അടി നീളവും.
1952ലാണ് പണിയാരംഭിച്ചത്.
അണക്കെട്ടിന്റെ ജലസംഭരണിയിൽ 5000 കോടി ലിറ്ററോളം വെള്ളം കൊള്ളും.
രണ്ടാം എലിസബത്ത് രാജ്ഞിയാണ് പൊതു ഉപയോഗത്തിനായി അണക്കെട്ട് തുറന്നു കൊടുത്തത്.
ഇതിനോടനുബന്ധിച്ച് ഒരു പ്രകൃതി സംരക്ഷണ കേന്ദ്രവും സ്ഥിതിചെയ്യുന്നുണ്ട്.
ക്ലിംഗോൺ ഭാഷ
സ്റ്റാർ ട്രെക്ക് പ്രപഞ്ചത്തിലെ ക്ലിംഗോൺ വംശക്കാരുടെ സംസാരഭാഷയാണ് ക്ലിംഗോൺ ഭാഷ .
ഈ ഭാഷ ഈ പരമ്പരയ്ക്ക് വേണ്ടി മാർക്ക് ഒക്രാണ്ട് എന്ന ഒരു അമേരിക്കൻ ഭാഷാവിദഗ്ദ്ധൻ കൃത്രിമമായി നിർമിച്ചതാണ്.
മാർക്ക് ഒക്രാണ്ട് 1985-ൽ പ്രസിദ്ധീകരിച്ച "ദി ക്ലിംഗോൺ ഡിക്ഷണറി" എന്ന പുസ്തകത്തിൽ വിവരിച്ച ഈ ഭാഷ .
"അന്യഗ്രഹ ജീവികളുടെ" ശബ്ദം പോലെ തോന്നിക്കുന്ന രീതിയിൽ രൂപകൽപ്പന  ചെയ്തതാണ്.
ഭാഷയുടെ അടിസ്ഥാന ശബ്ദവും, ഏതാനും വാക്കുകളും, സ്റ്റാർ ട്രെക്ക്: ദി മോഷൻ പിക്ചറിനു വേണ്ടി നടനായ ജെയിംസ് ഡോഹാൻ, നിർമ്മാതാവായ ജോൻ പവിൽ എന്നിവർ ചേർന്ന് രൂപം നൽകി.
ഈ ചിത്രത്തിലാണ് ഈ ഭാഷ ആദ്യമായി ഉപയോഗിക്കപ്പെട്ടത്.
മുൻ ചിത്രങ്ങളിൽ എല്ലാം ക്ലിംഗോൺ കഥാപാത്രങ്ങൾ ഇംഗ്ലീഷിൽ ആണ് സംസാരിച്ചിരുന്നത്.
പിന്നീട് മാർക്ക് ഒക്രാണ്ട് പൂർണ്ണരൂപത്തിലുള്ള ഒരു ഭാഷയായി ഇതിനെ  വികസിപ്പിച്ചു.
ഒരു ചെറിയ വിഭാഗം ആളുകൾക്ക് ക്ലിംഗോൺ ഭാഷയിൽ സംസാരിക്കാൻ കഴിയും.
ഇതിന്റെ പദസഞ്ചയം സ്റ്റാർ ട്രെക്ക്-ക്ലിംഗോൺ സങ്കല്പങ്ങളായ ബഹിരാകാശവാഹനം, യുദ്ധം തുടങ്ങിയ വിഷയങ്ങളിൽ വല്ലാതെ കേന്ദ്രീകരിച്ചിരിക്കുന്നതിനാൽ ദൈനംദിന ഉപയോഗത്തിന് പ്രയാസകരമാണ്.
കുറിപ്പുകൾ അവലംബം Bernard Comrie, 1995, "The Paleo-Klingon numeral system".
HolQeD 4.4: 6–10.
Klingon ConScript Unicode Registry (CSUR) pIqaD Support Archived 2013-05-27 at the Wayback Machine .
Klingon (pIqaD) Unicode font ( U+F8D0 – U+F8FF ) Klingon text converter (transliteration) Archived 2012-06-20 at the Wayback Machine .
ബാഹ്യ കണ്ണികൾ Klingon Language Institute Klingonska Akademien qepHom Saarbrücken The largest annual Klingon language meeting in Europe Klingon Language Wiki Open encyclopedia about the Klingon language Klingon and its User: A Sociolinguistic Profile , a sociolinguistics MA thesis {{ cite thesis }} : Missing or empty | title= ( help ) ശൂന്യമായതോ ഇല്ലാത്തതോ ആയ | title= ( സഹായം ) Is Klingon an Ohlonean language?
A comparison of Mutsun and Klingon Omniglot: Klingon Alphabet Eatoni Ergonomics' Klingon page includes BDF, TTF fonts and a Klingon text entry demo paq’batlh: The Klingon Epic Archived 2012-04-26 at the Wayback Machine .
Klingon speaking chatbot Archived 2017-02-13 at the Wayback Machine .
ക്ലൈമാക്സ് (2013 ചലച്ചിത്രം) Climax Climax
പി. അനിൽ സംവിധാനം ചെയ്ത് സന ഖാൻ പ്രധാന കഥാപാത്രത്തെ അവതരിപ്പിക്കുന്ന 2013 ലെ ഇന്ത്യൻ മലയാള ജീവചരിത്രമാണ് ക്ലൈമാക്സ് .
ലൈംഗികത നിറഞ്ഞ നടി സിൽക്ക് സ്മിതയുടെ ജീവിതത്തെ ക്ലൈമാക്സ് ചിത്രീകരിക്കുന്നു.
ഈ ചിത്രം തമിഴിലേക്ക് "ഒരു നടിഗെയ്ൻ ഡയറി" എന്ന് വിളിക്കുകയും 2013 മെയ് 24 ന് തെലുങ്കിലേക്ക് "ഗജ്ജാല ഗുർറാം" എന്ന പേരിൽ റിലീസ് ചെയ്യുകയും ചെയ്തു.
എന്നാൽ തുടക്കത്തിലെ നിരാകരണം കഥാപാത്രങ്ങൾ സാങ്കൽപ്പികമാണെന്ന് പറയുന്നു.
ക്ലൈമാക്സ് സുപ്രിയ എന്ന നക്ഷത്രത്തിന്റെ കഥ പറയുന്നു.
അവൾ ആർ‌കെയെ കണ്ടുമുട്ടുന്നു, അവളുടെ ഹൃദയം ജയിക്കുകയും പിന്നീട് അവളുടെ ഉപദേഷ്ടാവാകുകയും ചെയ്യുന്നു.
ആർ‌കെയുടെ മകൻ രാഹുലിനെ സുപ്രിയ ആകർഷിക്കുമ്പോൾ ചിത്രം ഒരു ട്വിസ്റ്റ് എടുക്കുന്നു.
താരം വേഷം 1 സന ഖാൻ ക്ലൈമാക്സ് സുപ്രിയ 2 സുരേഷ് കൃഷ്ണ 3 ടിനി ടോം 4 ലക്ഷ്മി ശർമ്മ 5 സുബിൻ സണ്ണി 6 വിജി തമ്പി 7 തമ്പി കണ്ണന്താനം 8 രവികാന്ത് 9 മനു രാജ് 10 ശാന്തി വില്യംസ് 11 കെ മധു സ്വീകരണം
ചിത്രം നെഗറ്റീവ് അവലോകനങ്ങൾക്കായി തുറന്നു.
റെഡിഫ് ഡോട്ട് കോമിന്റെ പരേഷ് സി പാലിച്ച "ക്ലൈമാക്സ് മന്ദഗതിയിലുള്ളതും താൽപ്പര്യമില്ലാത്തതുമാണ്" എന്ന് എഴുതി 1/5 നൽകുന്നു.
സംഗീതം രചിച്ചത് ബെർണി-ഇഗ്നേഷ്യസ് ആണ് .
Track list # ഗാനം Singer(s) ദൈർഘ്യം 1.
"Vinnin Kanlindiye" Elizabeth Raju, Madhu Balakrishnan 4:42 2.
"Thamarapookai Kalal" Afsal, Sithara 3:45 3.
"Mayangan Kazhiyilla Oru Shalabathiinum" Shubin Ignatius 4:05 4.
"Mayangan Kazhiyilla Oru Shalabathiinum - Female" Delcy Ninan 4:03 ആകെ ദൈർഘ്യം: 16:35 ഇതും കാണുക വൃത്തികെട്ട ചിത്രം വൃത്തികെട്ട ചിത്രം: സിൽക്ക് സക്കത്ത് മാഗ പരാമർശങ്ങൾ പുറത്തേക്കുള്ള കണ്ണികൾ ക്ലൈമാക്സ് ഇന്റർനെറ്റ് മൂവി ഡാറ്റാബേസിൽ ചിത്രം കാണുക
ക്ലൈമാക്സ് 2013
ക്ലൈഡ് നദി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Clyde_River_National_Park
ഓസ്ട്രേലിയയിൽ ന്യൂ സൗത്ത് വെയിൽസിനു തെക്കു-കിഴക്കായി ബെയിറ്റ്മാൻസ്ബേയ്ക്കും നെല്ലിജെന്നിനും ഇടയിലായി സ്ഥിതിചെയ്യുന്ന ഒരു ദേശീയോദ്യാനമാണ് ക്ലൈഡ് നദി ദേശീയോദ്യാനം .
ഈ ദേശീയോദ്യാനം ബെനാന്ദറാ വനഭൂമിയുടെ ഒരു ഭാഗത്തിൽ നിന്നാണ് ആരംഭിച്ചത്.
2000ൽ 10.91 ചതുരശ്രകിലോമീഅർ വനഭൂമി ദേശീയോദ്യാനമായി ആരംഭിച്ചു.
ഉല്ലദുല്ല മുതൽ മെരിംബുല വരെയുള്ള പ്രധാനപ്പെട്ട പക്ഷിസങ്കേതത്തിന്റെ ഭാഗമാണ് ഈ ദേശീയോദ്യാനം.
സ്വിഫ്റ്റ് തത്തകൾ മൂലമുള്ള ഇതിന്റെ പ്രാധാന്യം ബേർഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.